Hlaholka malá

Hlaholka malá (plus verzia z roku 2018) (iné názvy: hohoľ belavý, hlaholka belavá; lat. Bucephala albeola) je druh z čeľade kačicovité. Je rozšírená v Severnej Amerike. Podľa Medzinárodnej únie na ochranu prírody a prírodných zdrojov hlaholka malá patrí medzi najmenej ohrozené druhy, celková populácia je stúpajúca, v severnej Amerike bol za posledných 40 rokov zaznamenaný štatisticky významný nárast o 160%.

Zo Slovenska existuje jeden záznam o ulovenom jedincovi 15. marca 1885 pri obci Trstená. Z dôvodu nejasného pôvodu nebola hlaholka malá zaradená do zoznamu našich druhov. Stalo sa tak až v roku 2008, kedy bola pozorovaná dospelá samica 6. apríla na Dunaji na Hrušovskej zdrži.

 Referencie 

 Iné projekty 

 Externé odkazy 



Kategória:Kačicovité
Kategória:Najmenej ohrozené druhy
Kategória:Vtáky na Slovensku